Tepelný tester pre PR 120

 Tester je určený na ciachovanie tepelnej spúšte ističov typu PR 120 v zmysle STN EN 60898-1. Kapacita vychádza z počtu ciachovaných ističov na zmenu a počtu pracovísk.

Čas potrebný na ciachovanie jedného ističa na jednom pracovisku je 90 sekúnd. Ak by boli dve pracoviská a smena trvá 7 hodín t. j. 25 200 sekúnd, kapacita ciachovne bude 560 ks za smenu.

 Technnické parametre ciachovne:

* Upínanie ističa na prívodné svorky pomocou kontaktov ovládaných pneumaticky ( poloha ističa pri ciachovaní vodorovná alebo zvislá )
* Každé pracovisko musí mať samostatný nastaviteľný zdroj prúdu ( prúdový transformátor ) v rozsahu od 50 do 500A s presnosťou 1%, 50 Hz . Nastavenie prúdu obsluhou.
* Samotné ciachovanie ističa prebieha pomocou skrutky M 2,5 s drážkovou hlavou, na ktorú sa nasúva skrutkovač. Doba skrutkovania musí byť nastaviteľná od 0 sekúnd do 90 sekúnd po 1 sekunde nasledovne:
* **Nevypínací čas** – doba, kedy ističom preteká nastavený ( ciachovný ) prúd, ale skrutkovač sa neotáča
* **Vypínací čas** – doba, kedy ističom preteká nastavený ( ciachovný ) prúd, skrutkovač sa otáča s rýchlosťou 0,5 otáčky /sekundu
* Možnosť kontroly prúdu na každom pracovisku extérnym spôsobom - kalibrácia

**Signalizácia stavu naciachovania ističa**

* Ak istič **vypne** počas **nevypínacieho času** – signalizácia **KRÁTKY**
* Ak istič **vypne** počas **vypínacieho času** ( ciachovania ) – signalizácia **DOBRÝ**
* Ak istič **nevypne** počas **vypínacieho času** ( ciachovania ) – signalizácia **DLHÝ**

 Spracoval: Ing. Ján Karoľ Dátum: 19.5.2022

 Ing. Jozef Lenart